गौरतलब है कि काफी दिनों से इस चैनल को लांच करने की तैयारी चल रही थी. लगभग 275 लोगों की टीम तैयार कर ली गई है, जिनमें युवा और अनुभव दोनों का मिश्रण है. चैनल की लांचिंग के लिए स्‍टूडियो, पीसीआर, एमसीआर काफी पहले से ही तैयार किया जा चुका है. चैनल की लांचिंग के संदर्भ में बात करते हुए सीईओ नाजिम नकवी ने बतया कि मिड नवम्‍बर तक इस चैनल को लांच कर दिया जाएगा. कंटेंट को लेकर हमारा विजन बिल्‍कुल क्‍लीयर है. हमारी कोशिश पारम्‍परिक न्‍यूज बुलेटिनों से हटकर थोड़ा अलग करने की है. हमारा विजन बिल्‍कुल क्‍लीयर है कि हमें क्‍या नहीं दिखाना है. हम शहरों की बजाय हम असली भारत यानी ग्रामीण क्षेत्र को प्रमुखता देंगे.